Ultimele pregătiri pentru gala premiilor Oscar. Organizatorii au întins covorul roșu la Dolby Theatre
Pregătirile pentru gala premiilor Oscar au intrat pe ultima sută de metri. Organizatorii au întins covorul roșu la Dolby Theatre, sala care găzduieste, în fiecare an, cea mai așteptată sărbătoare a filmului.
Jimmy Kimmel - pentru a patra oară amfitrion - nu a participat de această dată la evenimentul organizat pentru presă.
În timp ce ultimele detalii sunt puse la punct, iar frumoasele din cetatea filmului își aleg garderobele, cinefilii stau cu sufletul la gură.
Oppenheimer, drama lui Christopher Nolan despre părintele bombei atomice, este marele favorit al galei Oscar cu numărul 96. Pelicula are 13 nominalizări.
Vom vedea câte va fructifica la ceremonia care va fi transmisă, duminică noapte, în direct pe Voyo.